22012A0719(01)



DOBROVOLJNI SPORAZUM O PARTNERSTVU

između Europske unije i Republike Liberije o izvršavanju zakona, upravljanju i trgovini u području šuma pri uvozu drvnih proizvoda u Europsku uniju

EUROPSKA UNIJA, dalje u tekstu „Unija”,

i

REPUBLIKA LIBERIJA, dalje u tekstu „Liberija”,

dalje u tekstu pod zajedničkim nazivom „stranke”,

S OBZIROM NA bliski radni odnos između Unije i Liberije, posebno u kontekstu Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, koji je potpisan u Cotonouu 23. lipnja 2000. (1) i revidiran u Luxembourgu 25. lipnja 2005., dalje u tekstu „Sporazum iz Cotonoua”,

S OBZIROM NA TO DA je priopćenje Komisije Vijeću i Europskom parlamentu o Akcijskom planu EU-a o provedbi zakona, upravljanju i trgovini u području šuma (FLEGT) (2) prvi korak prema rješavanju hitnog pitanja nezakonite sječe stabala i s njom povezane trgovine,

UZIMAJUĆI U OBZIR važnost načela određenih u Deklaraciji iz Rio de Janeira iz 1992. u kontekstu osiguravanja održivog upravljanja šumama, a posebno načela 10. koje se odnosi na važnost svijesti javnosti o pitanjima okoliša i sudjelovanja javnosti u njima i načela 22. koje se odnosi na ključnu ulogu autohtonih naroda i drugih lokalnih zajednica u upravljanju okolišem i njegovom razvoju,

S OBZIROM NA pravno neobvezujuću vjerodostojnu izjavu o načelima globalnog konsenzusa o upravljanju svim vrstama šuma i o njihovom očuvanju i održivom razvoju iz 1992. i pravno neobvezujući instrument za sve vrste šuma (3) koji je nedavno usvojila Generalna skupština Ujedinjenih naroda,

UZIMAJUĆI U OBZIR Konvenciju o međunarodnoj trgovini ugroženim vrstama divlje faune i flore (CITES ), a posebno zahtjev da se izvozne dozvole koje izdaju stranke CITES-a za primjerke vrsta navedenih u prilozima I., II. ili III. odobravaju samo pod određenim uvjetima, uključujući da navedeni primjerci nisu pribavljeni u suprotnosti s mjerodavnim zakonima za zaštitu faune i flore,

S OBZIROM NA važnost koju stranke pridaju razvojnim ciljevima dogovorenim na međunarodnoj razini i Milenijskim ciljevima razvoja Ujedinjenih naroda,

PONOVNO POTVRĐUJUĆI važnost koju stranke pridaju načelima i pravilima kojima su uređeni multilateralni sustavi trgovanja, posebno pravima i obvezama utvrđenim u Općem sporazumu o carinama i trgovini (GATT) iz 1994. i drugim multilateralnim sporazumima o uspostavljanju Svjetske trgovinske organizacije (WTO) te potrebi za njihovom transparentnom i nediskriminirajućom primjenom,

UZIMAJUĆI U OBZIR Uredbu Vijeća (EZ) br. 2173/2005 od 20. prosinca 2005. o uspostavljanju FLEGT sustava za izdavanje dozvola za uvoz drvne sirovine u Europsku zajednicu (4),

S OBZIROM NA okvir uspostavljen liberijskim Zakonom o reformi nacionalnog šumarstva (5) kojim su uravnoteženi konkurentski komercijalni prioriteti te prioriteti zajednice i očuvanja pri uporabi, i zaštiti šumskih resursa te upravljanju njima i time promiče učinkovita sadašnja uporaba šumskih resursa za gospodarski razvoj te istodobno osigurava da će šumski resursi biti na raspolaganju i budućim generacijama,

PRIZNAJUĆI nadalje da Liberija priznaje važnost sudjelovanja javnosti i transparentnost u održivoj uporabi šuma i upravljanju njima, uključujući dodjelu dozvola za šumarstvo, promicanje ekološki dobrog upravljanja i praćenje usklađenosti s fiskalnim i drugim regulatornim zahtjevima,

PREPOZNAJUĆI DA je liberijski sustav za osiguranje zakonitosti oblikovan tako da se njime osigurava zakonitost svih drvnih proizvoda izvezenih iz Liberije u bilo koji dio svijeta i s ciljem primjene i/ili proširenja zahtjeva u vezi sa zakonitošću na sve drvne proizvode na domaćem tržištu,

S OBZIROM NA nastojanja Liberije u promicanju održivog upravljanja šumama i divljim vrstama na svom državnom području, a posebno kako bi osigurala zakonitost svih tokova drvne sirovine,

PREPOZNAJUĆI nadalje doprinos provedbe Dobrovoljnog sporazuma o partnerstvu FLEGT u borbi protiv klimatskih promjena u skladu s naporima za smanjenje emisija uzrokovanih krčenjem i propadanjem šuma (REDD+) podupiranjem provedbe zakona i upravljanja u području šuma,

S OBZIROM važnost koju stranke pridaju sudjelovanju civilnog društva, privatnog sektora i rezidentnog lokalnog stanovništva u uspjehu politike upravljanja šumama, posebno putem savjetovanja i objavljivanja informacija,

SPORAZUMJELE SU SE KAKO SLIJEDI:

Članak 1.

Cilj

Sukladno zajedničkoj opredijeljenosti stranaka održivom upravljanju svim vrstama šuma, cilj je ovog Sporazuma uspostavljanje pravnog okvira kojim se osigurava da su svi drvni proizvodi koji su obuhvaćeni ovim Sporazumom i koji se uvoze iz Liberije u Uniju zakonito proizvedeni i time poticanje trgovine drvnim proizvodima.

Pored toga, ovim se Sporazumom osigurava osnova za dijalog i suradnju između stranaka kako bi se olakšala i poticala potpuna provedba ovog Sporazuma i unaprijedilo izvršavanje zakona i upravljanje u području šuma.

Članak 2.

Definicije

Za potrebe ovog Sporazuma primjenjuju se sljedeće definicije:

Članak 3.

FLEGT sustav za izdavanje dozvola

1. Stranke uspostavljaju između sebe Sustav izdavanja dozvola za izvršavanje zakona, upravljanje i trgovinu u području šuma (dalje u tekstu „FLEGT sustav za izdavanje dozvola”). Njime se, putem dozvola FLEGT, uspostavlja skup postupaka i zahtjeva za provjeru i potvrđivanje zakonite proizvodnje ili dobivanja drvnih proizvoda otpremljenih u Uniju. U skladu s Uredbom (EZ) br. 2173/2005 i ovim Sporazumom, Unija prihvaća navedene pošiljke iz Liberije za uvoz u Uniju samo ako su za njih izdane dozvole FLEGT.

2. FLEGT sustav za izdavanje dozvola primjenjuje se na drvne proizvode navedene u Prilogu I.

Članak 4.

Tijelo za izdavanje dozvola

1. Liberija imenuje tijelo za izdavanje dozvola (dalje u tekstu „tijelo za izdavanje dozvola”) i Europsku komisiju obavješćuje o kontaktnim podacima tijela za izdavanje dozvola. Obje stranke objavljuju navedene informacije.

2. Tijelo za izdavanje dozvola provjerava jesu li drvni proizvodi zakonito proizvedeni u skladu sa zakonodavstvom navedenim u Prilogu II. U skladu s uvjetima određenim u Prilogu II., ono izdaje dozvole FLEGT za pošiljke drvne sirovine koja je zakonito proizvedena ili dobivena za izvoz u Uniju.

3. Tijelo za izdavanje dozvola ne izdaje dozvole FLEGT za drvne proizvode koji se sastoje od drvnih proizvoda ili uključuju drvne proizvode koji su uvezeni u Liberiju iz treće zemlje, osim ako je dokazano da su drvni proizvodi proizvedeni i izvezeni u skladu sa zakonima dotične treće zemlje i da su u skladu s Prilogom II. ovom Sporazumu i svim propisima kojima se uređuje uvoz drvnih proizvoda u Liberiju.

4. Tijelo za izdavanje dozvola uspostavlja i objavljuje svoje postupke za izdavanje dozvola FLEGT. Ono također vodi evidenciju o svim pošiljkama za koje je izdana dozvola FLEGT i, u skladu s nacionalnim zakonodavstvom o zaštiti podataka, stavlja na raspolaganje navedenu evidenciju za potrebe neovisnog praćenja, poštujući pritom povjerljivost informacija u vlasništvu izvoznika.

Članak 5.

Nadležna tijela Unije

1. Europska komisija obavješćuje Liberiju o kontaktnim podacima nadležnih tijela koja su imenovale države članice Unije. Obje stranke objavljuju navedene informacije.

2. Prije puštanja svake pošiljke u slobodni promet u Uniji nadležna tijela provjeravaju je li za dotičnu pošiljku izdana važeća dozvola FLEGT. Puštanje pošiljke u slobodni promet može se obustaviti i pošiljka se može zadržati ako postoje sumnje u vezi s valjanošću dozvole FLEGT. Postupci kojima je uređeno puštanje pošiljaka za koje je izdana dozvola FLEGT u slobodni promet u Uniji opisani su u Prilogu III.

3. Nadležna tijela vode i svake godine objavljuju evidenciju o primljenim dozvolama FLEGT.

4. U skladu s nacionalnim zakonodavstvom o zaštiti podataka, nadležna tijela odobravaju osobama ili tijelima koja je Liberija odredila kao neovisne revizore pristup relevantnim dokumentima i podacima.

5. Međutim, prilikom ulaska u Uniju drvne sirovine i od nje dobivenih proizvoda od vrsta navedenih u Dodacima Konvenciji o međunarodnoj trgovini ugroženim vrstama divlje faune i flore (CITES) za koje je izdana dozvola FLEGT, oni se podvrgavaju samo pregledu utvrđenom u Uredbi Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine njima (8). Međutim, FLEGT sustavom za izdavanje dozvola osigurava se dobivanje navedenih proizvoda zakonitom sječom.

Članak 6.

Dozvole FLEGT

1. Dozvole FLEGT izdaje tijelo za izdavanje dozvola kao sredstvo kojim se potvrđuje da su drveni proizvodi zakonito proizvedeni ili dobiveni.

2. Dozvole FLEGT izdaju se i popunjavaju na engleskom.

3. Stranke mogu dogovorno uspostaviti elektroničke sustave za izdavanje, dostavljanje i primanje dozvola FLEGT.

4. Postupci za izdavanje dozvola FLEGT i tehničke specifikacije određeni su u Prilogu IV.

Članak 7.

Definicija zakonito proizvedene drvne sirovine

Za potrebe ovog Sporazuma, definicija „zakonito proizvedene drvne sirovine” navedena je u članku 2. i Prilogu II. U definiciji su određeni liberijsko nacionalno zakonodavstvo i popratni propisi koji se moraju poštovati kako bi se za drvne proizvode mogla izdati dozvola FLEGT. Prilog II. također uključuje „matrice za provjeru zakonitosti” s „pokazateljima zakonitosti” i „verifikatorima zakonitosti” te detaljne postupke provjere kojih se treba pridržavati kako bi se utvrdila usklađenost s liberijskim pravom.

Članak 8.

Provjera zakonito proizvedene drvne sirovine

1. Liberija uspostavlja sustav kojim se provjerava je li drvna sirovina proizvedena ili dobivena zakonito te osigurava da se samo tako provjerene pošiljke izvoze u Uniju. Sustav za provjeru zakonitosti uključuje provjere usklađenosti kako bi se osiguralo da su drvna sirovina i od nje dobiveni proizvodi namijenjeni izvozu u Uniju zakonito proizvedeni ili dobiveni i da dozvole FLEGT nisu izdane za pošiljke drvne sirovine koja nije zakonito proizvedena ili nabavljena ili je nepoznatog podrijetla. Sustav također uključuje postupke kojima se osigurava da drvna sirovina nezakonitog ili nepoznatog podrijetla ne uđe u lanac nabave.

2. Sustav kojim se provjerava da su pošiljke drvnih proizvoda zakonito proizvedene opisan je u Prilogu II.

Članak 9.

Primjena FLEGT sustava za izdavanje dozvola na drvne proizvode koji se ne izvoze u Uniju

1. Liberija nastoji provjeriti zakonitost drvne sirovine koja se izvozi na tržišta izvan Unije, drvne sirovine koja se prodaje na domaćim tržištima i uvezene drvne sirovine pomoću, ako je to moguće, sustava za provjeru zakonitosti razvijenih za provedbu ovog Sporazuma.

2. Kako bi poduprla takva nastojanja, Unija, putem dijaloga sa zainteresiranim stranama, potiče uporabu sustava razvijenih s ciljem provedbe ovog Sporazuma za trgovinu na drugim međunarodnim tržištima i s trećim zemljama.

Članak 10.

Savjetovanje o valjanosti dozvola

1. Ako se pojave sumnje u valjanost bilo koje dozvole, dotično nadležno tijelo može odmah zatražiti dodatne informacije i objašnjenja od tijela za izdavanje dozvola. Ako tijelo za izdavanje dozvola ne odgovori u roku od 21 kalendarskog dana od dana zaprimanja zahtjeva za dodatnim informacijama, nadležno tijelo odlučuje u skladu s primjenjivim nacionalnim zakonodavstvom i ne prihvaća dozvolu. Ako se na temelju dodatnih informacije i daljnje istrage utvrdi da informacije iz dozvole ne odgovaraju pošiljci, nadležno tijelo odlučuje u skladu s nacionalnim zakonodavstvom na snazi i ne prihvaća dozvolu. Tijelo za izdavanje dozvola mora odmah u pisanom obliku biti obaviješteno o svakom neprihvaćanju dozvole FLEGT i razlozima neprihvaćanja.

2. U slučaju trajnih neslaganja ili poteškoća u savjetovanju o dozvolama FLEGT, pitanje se može uputiti Zajedničkom odboru za provedbu.

Članak 11.

Neovisni revizor

1. Stranke se slažu s potrebom za uporabom usluga neovisnog revizora u dogovorenim vremenskim razmacima kako bi se provjerili izvedba i učinkovitost FLEGT sustava za izdavanje dozvola kako je utvrđeno u Prilogu V.

2. Liberija se, nakon savjetovanja s Unijom, koristi uslugama neovisnog revizora.

3. Neovisni revizor upućuje pritužbe proizišle iz njegova rada Zajedničkom odboru za provedbu.

4. Neovisni revizor dostavlja svoje primjedbe strankama u izvješćima u skladu s postupkom opisanim u Prilogu V. Izvješća neovisnog revizora objavljuju se u skladu s postupkom određenim u Prilogu V.

5. Stranke olakšavaju rad neovisnog revizora tako da mu na državnom području svake stranke osiguraju pristup informacijama potrebnim za izvršavanje njegovih zadaća. Međutim, stranka može, u skladu sa svojim zakonodavstvom o zaštiti podataka, uskratiti sve informacije čije objavljivanje nije dopušteno.

Članak 12.

Nepravilnosti

Ako sumnjaju u izbjegavanje ili nepravilnosti u vezi s FLEGT sustavom za izdavanje dozvola ili imaju dokaze o izbjegavanju ili nepravilnostima, stranke o tome obavješćuju jedna drugu, uključujući o sljedećem:

Članak 13.

Datum uvođenja FLEGT sustava za izdavanje dozvola

1. Stranke se dogovaraju o datumu od kojeg FLEGT sustav za izdavanje dozvola počinje s radom.

2. Pokretanju izdavanja dozvola FLEGT prethodi zajedničko tehničko ocjenjivanje čiji su ciljevi i mjerila određeni u Prilogu VI. Ocjenjivanjem se utvrđuje ispunjava li sustav za osiguranje zakonitosti na kojem se temelji FLEGT sustav za izdavanje dozvola svoje funkcije na odgovarajući način i jesu li u Uniji uvedeni sustavi za primanje, provjeru i prihvaćanje dozvola FLEGT.

Članak 14.

Plan provedbe Sporazuma

1. Stranke su suglasne s planom provedbe određenim u Prilogu VII.

2. Djelujući putem Zajedničkog odbora za provedbu, stranke ocjenjuju napredak provedbe u odnosu na plan određen u Prilogu VII.

Članak 15.

Mjere potpore

1. Područja određena u Prilogu VIII. stranke su prepoznale kao područja u kojima postoji potreba za dodatnim tehničkim i financijskim resursima za provedbu ovog Sporazuma.

2. Omogućavanje takvih resursa podliježe uobičajenim postupcima Unije i njezinih država članica za planiranje potpore Liberiji i proračunskim postupcima Liberije.

3. Stranke razmatraju potrebu za zajedničkim aranžmanom za usklađivanje financijskih i tehničkih doprinosa Europske komisije i država članica Unije s ciljem pružanja potpore navedenim procesima.

4. Liberija osigurava uključivanje povećanja kapaciteta za provedbu ovog Sporazuma u nacionalne instrumente planiranja kao što su strategije i proračuni za smanjenje siromaštva.

5. Stranke osiguravaju usklađenost aktivnosti povezanih s provedbom ovog Sporazuma s relevantnim postojećim i budućim razvojnim inicijativama kao što su, između ostalog, inicijative za potporu djelovanju za smanjenje emisija uzrokovanih krčenjem i propadanjem šuma (REDD+).

6. Osiguravanje dodatnih resursa podliježe postupcima kojima je uređena potpora Unije kako je utvrđeno u Sporazumu iz Cotonoua te postupcima kojima je uređena bilateralna potpora država članica Unije Liberiji.

Članak 16.

Sudjelovanje dionika u provedbi ovog Sporazuma

1. U skladu s liberijskim Zakonom o reformi nacionalnog šumarstva u vezi s participativnim upravljanjem šumskim resursima, Liberija osigurava provedbu i praćenje ovog Sporazuma putem savjetovanja s relevantnim dionicima, uključujući industriju, civilno društvo, lokalne zajednice i druge ljude koji ovise o šumama. Dionici sudjeluju putem postojećih struktura za upravljanje šumama i članstva u nacionalnom tijelu koje se treba uspostaviti u skladu sa stavkom 2. ovog članka.

2. Liberija uspostavlja nacionalni odbor za praćenje provedbe ovog Sporazuma koji se sastoji od predstavnika relevantnih vladinih agencija i drugih relevantnih dionika.

3. Unija se redovito savjetuje s dionicima o provedbi ovog Sporazuma, uzimajući u obzir svoje obveze iz Konvencije iz Aarhusa o pristupu informacijama, sudjelovanju javnosti u odlučivanju i pristupu pravosuđu u pitanjima okoliša iz 1998.

Članak 17.

Socijalni zaštitni mehanizmi

1. Kako bi se smanjili svi mogući negativni učinci ovog Sporazuma, stranke su suglasne razviti bolje razumijevanje načina preživljavanja potencijalno ugroženih osoba i lokalnih zajednica, uključujući osobe i zajednice koje sudjeluju u nezakonitoj sječi stabala.

2. Stranke prate učinak ovog Sporazuma na zajednice iz stavka 1. i istodobno poduzimaju razumne korake za ublažavanje svih negativnih učinaka. Stranke se mogu sporazumjeti o dodatnim mjerama za uklanjanje bilo kojeg negativnog učinka.

Članak 18.

Tržišni poticaji

Uzimajući u obzir svoje međunarodne obveze, Unija nastoji poticati povoljan pristup svom tržištu za drvne proizvode obuhvaćene ovim Sporazumom. Takva nastojanja uključuju:

Članak 19.

Zajednički odbor za provedbu

1. Stranke uspostavljaju Zajednički odbor za provedbu (ZOP) za olakšavanje praćenja i preispitivanja ovog Sporazuma. ZOP također olakšava dijalog i razmjenu informacija između stranaka.

2. Svaka stranka imenuje svoje predstavnike u ZOP-u koji donosi odluke konsenzusom. ZOP-om supredsjedaju dva njegova člana, jedan iz Unije i jedan iz Liberije.

3. ZOP razmatra sva pitanja koja se odnose na učinkovitu provedbu ovog Sporazuma. ZOP posebno:

4. Posebne funkcije ZOP-a opisane su u Prilogu X.

5. U razdoblju između parafiranja ovog Sporazuma i njegova stupanja na snagu uspostavlja se zajednički mehanizam za dijalog i praćenje radi olakšavanja provedbe ovog Sporazuma.

Članak 20.

Komunikacija u vezi s provedbom Sporazuma

1. Predstavnici stranaka odgovorni za službenu komunikaciju u vezi s provedbom ovog Sporazuma su:

2. Stranke jedna drugoj pravodobno dostavljaju informacije potrebne za provedbu ovog Sporazuma.

Članak 21.

Izvješćivanje i javno objavljivanje informacija

1. Objavljivanje informacija bitno je za unapređenje upravljanja i stoga je pružanje informacija dionicima ključno za ovaj Sporazum. Informacije se objavljuju redovito kako bi se olakšali primjena i praćenje sustava, povećala transparentnost, te time poboljšalo povjerenje dionika i potrošača i osigurala veća odgovornost stranaka. Pojedinosti o informacijama koje se trebaju objaviti navedene su u Prilogu IX.

2. Svaka stranka određuje najprimjereniji mehanizam za objavljivanje informacija. Stranke posebno nastoje dionicima iz šumarskog sektora pružiti pouzdane i ažurirane informacije.

3. Objavljuju se opis posla i postupci kojima je uređeno funkcioniranje ZOP-a.

Članak 22.

Povjerljive informacije

1. Svaka se stranka, u granicama svojih zakona, obvezuje da neće otkrivati povjerljive informacije razmijenjene na temelju ovog Sporazuma. Nijedna stranka ne otkriva javnosti niti dopušta svojim tijelima koja su uključena u provedbu ovog Sporazuma da otkrivaju poslovne tajne ili povjerljive trgovačke informacije razmijenjene na temelju ovog Sporazuma.

2. Podložno stavku 1., sljedeće se informacije ne smatraju povjerljivima:

Članak 23.

Teritorijalna primjena

Ovaj se Sporazum primjenjuje na državnom području na kojem se primjenjuje Ugovor o funkcioniranju Europske unije pod uvjetima utvrđenim u tom Ugovoru s jedne strane i na državnom području Liberije s druge strane.

Članak 24.

Rješavanje sporova

1. Stranke nastoje riješiti svaki spor koji se odnosi na primjenu ili tumačenje ovog Sporazuma putem ranog savjetovanja.

2. Ako se spor ne riješi putem savjetovanja u roku od dva mjeseca od datuma početnog zahtjeva za savjetovanje, svaka stranka može uputiti spor ZOP-u koji ga nastoji riješiti. ZOP-u se dostavljaju sve relevantne informacije za detaljno ispitivanje situacije radi pronalaženja prihvatljivog rješenja. S tim se ciljem od ZOP zahtijeva da razmotri sve mogućnosti za nastavak učinkovite provedbe ovog Sporazuma.

3. Ako ZOP ne može riješiti spor u roku od dva mjeseca, stranke mogu zajednički zatražiti dobre usluge ili posredovanje treće nezavisne stranke.

4. Ako se spor ne može riješiti u skladu sa stavkom 3., svaka stranka može obavijestiti drugu stranku o imenovanju arbitra; druga stranka zatim mora imenovati drugog arbitra u roku od 30 kalendarskih dana od imenovanja prvog arbitra. Stranke zajednički imenuju trećeg arbitra u roku od dva mjeseca od imenovanja drugog arbitra.

5. Odluke arbitara donose se većinom glasova u roku od šest mjeseci od imenovanja trećeg arbitra.

6. Odluka je obvezujuća za stranke bez prava žalbe.

7. ZOP uspostavlja radne postupke za arbitražu.

Članak 25.

Suspenzija

1. Svaka stranka može suspendirati primjenu ovog Sporazuma u slučaju da druga stranka (a) ne ispunjava svoje obveze kako je utvrđeno ovim Sporazumom, (b) ne održava regulatorne i upravne mjere i sredstva potrebne za provedbu ovog Sporazuma ili (c) postupa ili ne postupa na način koji predstavlja značajan rizik za okoliš, zdravlje, zaštitu ili sigurnost ljudi u Uniji ili Liberiji. O odluci o suspenziji i razlozima takve odluke u pisanom se obliku obavješćuje druga stranka.

2. Uvjeti ovog Sporazuma prestaju se primjenjivati 30 kalendarskih dana nakon slanja takve obavijesti.

3. Primjena ovog Sporazuma nastavlja se 30 kalendarskih dana nakon što stranka koja je suspendirala njegovu primjenu obavijesti drugu stranku o tome da razlozi za suspenziju više ne postoje i nakon što se stranke zajednički dogovore o nastavku ovog Sporazuma.

Članak 26.

Izmjene

1. Svaka stranka koja želi izmijeniti ovaj Sporazum podnosi prijedlog najmanje tri mjeseca prije sljedećeg sastanka ZOP-a. ZOP raspravlja o prijedlogu i, ako se postigne konsenzus, daje preporuku. Svaka stranka razmatra preporuku te je, ako je s njome suglasna, odobrava u skladu sa svojim unutarnjim postupcima.

2. Sve izmjene koje obje stranke odobre na taj način stupaju na snagu prvog dana u mjesecu nakon datuma kada su stranke obavijestile jedna drugu o dovršetku postupaka potrebnih u tu svrhu.

3. ZOP može donijeti izmjene priloga.

4. Obavijest o svakoj izmjeni šalje se depozitarima ovog Sporazuma i stupa na snagu u trenutku i obliku koji su utvrđeni u stavku 2.

Članak 27.

Prilozi

Prilozi ovom Sporazumu čine njegov sastavni dio i izvršivi su.

Članak 28.

Trajanje

S učinkom od njegova stupanja na snagu, ovaj Sporazum ostaje na snazi na neodređeno vrijeme.

Članak 29.

Otkaz Sporazuma

Neovisno o članku 28., svaka stranka može otkazati ovaj Sporazum obavješćivanjem druge stranke o tome u pisanom obliku. Ovaj se Sporazum prestaje primjenjivati 12 mjeseci nakon datuma takve obavijesti.

Članak 30.

Vjerodostojni tekstovi

Ovaj je Sporazum sastavljen u dva primjerka na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tekstova vjerodostojan. U slučaju odstupanja prevladava engleski tekst.

Članak 31.

Stupanje na snagu

1. Ovaj Sporazum stupa na snagu prvog dana u mjesecu nakon datuma kada su stranke obavijestile jedna drugu u pisanom obliku o dovršetku odgovarajućih postupaka potrebnih u tu svrhu.

2. Obavijest se šalje Glavnom tajništvu Vijeća Europske unije i liberijskom Ministarstvu vanjskih poslova koji su zajednički depozitari ovog Sporazuma.

Съставено в Брюксел на двадесет и седми юли две хиляди и единадесета година.

Hecho en Bruselas, el veintisiete de julio de dos mil once.

V Bruselu dne dvacátého sedmého července dva tisíce jedenáct.

Udfærdiget i Bruxelles den syvogtyvende juli to tusind og elleve.

Geschehen zu Brüssel am siebenundzwanzigsten Juli zweitausendelf.

Kahe tuhande üheteistkümnenda aasta juulikuu kahekümne seitsmendal päeval Brüsselis.

Έγινε στις Βρυξέλλες, στις είκοσι εφτά Ιουλίου δύο χιλιάδες έντεκα.

Done at Brussels on the twenty-seventh day of July in the year two thousand and eleven.

Fait à Bruxelles, le vingt-sept juillet deux mille onze.

Fatto a Bruxelles, addì ventisette luglio duemilaundici.

Briselē, divi tūkstoši vienpadsmitā gada divdesmit septītajā jūlijā.

Priimta du tūkstančiai vienuoliktų metų liepos dvidešimt septintą dieną Briuselyje.

Kelt Brüsszelben, a kétezer-tizenegyedik év július huszonhetedik napján.

Magħmul fi Brussell, fis-sebgħa u għoxrin jum ta' Lulju tas-sena elfejn u ħdax.

Gedaan te Brussel, de zevenentwintigste juli tweeduizend elf.

Sporządzono w Brukseli dnia dwudziestego siódmego lipca roku dwa tysiące jedenastego.

Feito em Bruxelas, em vinte e sete de Julho de dois mil e onze.

Întocmit la Bruxelles la douăzeci și șapte iulie două mii unsprezece.

V Bruseli dvadsiateho siedmeho júla dvetisícjedenásť.

V Bruslju, dne sedemindvajsetega julija leta dva tisoč enajst.

Tehty Brysselissä kahdentenakymmenentenäseitsemäntenä päivänä heinäkuuta vuonna kaksituhattayksitoista.

Som skedde i Bryssel den tjugosjunde juli tjugohundraelva.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l’Union européenne Per l’Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen